Almal wat hou van animasie!
Julie 29, 2011 in Sonder kategorie
Fopspeen moving pictures se uitstalling open vanaand 7 uur by die kunsvereniging in Mackiestraat, in Pretoria.
Hulle is 'n hoogs talentvolle groep mense en wat ek die meeste van hulle waardeer is hulle vlymskerp sin vir humor en satire.
Moenie misloop!! Die uitstalling sal vir 2 weke duur, as julle nie die opening kan maak nie.
Terloops, hulle het ook laat blyk dat hulle geinteresseerd is om een van my kamasutra werkies te animeer as 'n 30 sekonde selfoon-applikasie. Ons is nou besig om uit te figure watter ene. Ek is baie opgewonde daaroor, maar het nooit in my lewe besef watse werk in 'n 30 sekonde stukkie ingaan nie.
Hoe vloeiender die beweging, hoe meer raampies moet mens insit….
Maak net seker…
"Before you diagnose yourself with depression or low self esteem, just make sure that you are not, in fact, just surrounded by assholes." ~William Gibson
Ek het dit by 'n vriend geleen op facebook. ek dink dis classic!
Minwoorde se vraag aan my
Met betrekking op al ons vuilbekvrouebloggers wat dinge doen en se wat teen jou beginsels indruis:
Palomino doen my net 'n guns en sê vir my wat bedoel jy met oordeel?
My definisie van oordeel: Dis om iemand se gedrag optrede of woorde af te keur op grond van my eie verwysingsraamwerk
Met "verwysingsraamwerk" bedoel ek die persoonlike stel reels en idees wat ek het oor, onder andere, normes en waardes.
My probleem met my verwysingsraamwerk is dat dit maar redelik gebrekkig en kromgetrek is want dis gegrond op my persoonlike lewenservaring, opvoeding (wat godsdiensopvoeding insluit)en allerhande omgewingsfaktore.
In die Christen konteks waarsku Jesus dat ons raamwerk juis kromgetrek het agv sonde (bergpredikasie) daarom vermaan hy sy volgelinge om niemand se gedrag af te keur nie want, as jy dit doen dan doen jy dit vanuit jou eie, kromgetrekte raamwerk. (haal die balk eers uit jou eie oog…blah blah blah)
Omdat ek nie van die idee van sonde hou nie, volg ek die Boeddhistiese raamwerk, maar die boeddhiste is ook redelik streng oor veroordeling van ander wanneer jy nie hulle gedag of woorde goedkeur nie. Hulle se dat mens te alle tye jou oordeel moet opskort want elke persoon is op sy eie unieke reis deur die lewe en jy het nie 'n idee wat in hulle lewens aangaan nie. Al wat jy het om op te gaan is dit wat jy in hierdie realiteit ervaar en dis, volgens die boeddhiste 'n totale illusie.
Nou wil ek ook net verder stel dat ek ook maar daagliks meer as 'n duisend maal mense om my oordeel, volgens my eie definisie hierbo. Ek dink almal doen dit maar, dis menslik. Daai hele ding van "Kyk wat doen sy!!!! Dankie tog, EK is nie so nie" Ek dink dis 'n egogedrewe manier waarop ons ons eie persoonlike magsbasis kan versterk, want dan voel ons bietjie beter oor onsself.
Ok Minwoorde, ek hoop dit het "oordeel" as 'n konsep vir jou uitgeklaar. Maar dis ook nou maar hoe ek dit sien. As enige iemand op my definisie van wat oordeel eintlik is, kan verbeter, sal ek baie dankbaar wees.
Jou ander vraag sal ek more antwoord
Onderhoud met die skryfster op p 22 van vandag se vrouekeur. Moenie misloop!
Ag ek hou van die idee! Thomas, my 6 jarige sal nou se: mamma jy het jou trui omstekeerd aan!
ek het dit gedoen as kunsstudent. "n trui met 'n v-nek agterstevoorom gedra, ingetrek met een van my ouma se spektakulere borsspelde so in die waai van my rug. Dit was nogals 'n nice effek. Ek het so weird aangetrek as student dat die destydse Kampuskoerant – Die Perdeby – 'n onderhoud met my kom voer het oor my klere…
Ek hou ook van die pers polkadot hemprokkie wat sy dra. Ek is juis opsoek na 'n mooi hemprok, maar puur verniet….
Die onhebbelikheid van self
Sorrie dis 'n klein prentjie die. Ek het dit nou die dag op my facebook wall ook geplaas. Ek is dol daaroor en ek gaan dit gebruik as inspirasie en my eie prentjie om dit skep. Daai duiwelkloutjies is vir my een te veel!
ek het 'n histeriese naweek gehad, sjoe. Besluit toe om saterdag weer bietjie te titivate met 'n kleurtjie en 'n haarsny en probeer 'n nuwe haarkapster uit, jinne, die vrou stoomroller toe vir my in hierdie coiffe in, genugtig! Ek het gehou van die tint, en die snit self was nie te sleg nie, alhoewel sy lenget afgevat het waar ek dit nie wouy gehad het nie en weer daar waar ek dit wou weghe, het sy dit lank en slierterig gelos. En toe "style" sy dit dat ek lyk soos tannie Gertie wat aan saterdagaand se kareokie kompetisie op Standerton wil deelneem…. so 'n verspotte, ridiculis uitgeteasde wolkop-bob wat so styfgespuit is dat dit in die wind kraak, oi!
Tuis het ek toe maar dadelik my kop onder die kraan gaan druk, want my kinders het hulle doodgeskrik vir my.